260x366 Leo Messi i Pepe en un moment del clàssic al Camp Nou Leo Messi i Pepe en un moment del clàssic al Camp Nou

Tito Vilanova, després de l'últim Barça-Madrid al Camp Nou, va dir en roda de premsa que sobre Pepe en podrien fer "un vídeo amb totes les seves puntades de peu".

I resulta que el Barça, durant els últims clàssics, va enregistrar amb càmeres pròpies els moviments del central del Reial Madrid, sobretot quan la pilota era lluny d'ell i, per tant, les càmeres no l'enfocaven, segons ha avançat aquest dimarts 'El club de la mitjanit' de Catalunya Ràdio.

El vídeo, que segueix a les oficines del Barça, no està editat i el van enregistrar els analistes tècnics del club. Segons l'emissora catalana, en aquest vídeo es poden veure imatges d'agressions de Pepe a Messi sense la pilota en joc. La temporada passada, el Barça, aconsellat per Guardiola, va decidir finalment no mostrar les imatges.

